# Tillæg nr. 2

# til miljøgodkendelse af 29. september 2011 for husdyrbruget

# Toftlundvej 7B-D, 7430 Ikast

## - efter § 25, stk. 3 i *Bekendtgørelse om tilladelse og godkendelse m.v. af husdyrbrug*



Godkendelsesdato: 23. maj 2016



****

**Gert Ladegaard Jensen**

**Toftlundvej 7B**

**7430 Ikast**

## Afgørelse af ansøgning om tillæg nr. 2 til miljøgodkendelse af 29. september 2011 for husdyrbruget, Toftlundvej 7B-7D, 7430 Ikast

### Ansøgning

Ikast-Brande Kommune har den 11. marts 2016 modtaget en ansøgning om tillæg til miljøgodkendelse af 29. september 2016 for husdyrbruget på Toftlundvej 7B-7D, 7430 Ikast, matrikel nr. 6eq m.fl. Ll. Nørlund, Ikast omhandlende følgende:

* Ændring af dyrehold fra 362,2 til 362,3 DE[[1]](#footnote-1) svarende til en ændring **fra** en årlig produktion på:

- 462 årssøer (årsdyr[[2]](#footnote-2)/producerede i staldtype jævnfør IT-ansøgningen)

- 8.000 slagtesvin (35-110 kg)

- 8.000 slagtesvin (7,1-35 kg)

- 120 slagtesvin-orner/polte (35-107 kg)

**Til** en årlig produktion på:

- 429 årssøer (årsdyr/producerede i staldtype jævnfør IT-ansøgningen)

- 8.000 smågrise (7,1-35 kg)

- 8.000 slagtesvin (35-110 kg)

- 120 slagtesvin-orne/polte (35-107 kg)

- 2.000 økologiske gæs på friland

Der sker ingen ændring i anlæg i forbindelse med ændringen i dyreholdet, da gæssene går på friland.

Miljøgodkendelsen af 29. september 2011 og tillæg nr. 1 omfatter ejendommen Toftlundvej 7B-D, hvor alle dyrene er opstaldet. Der er ikke ændringer i de, i det nævnte tillæg nummer 1, anmeldte udbringningsarealer, hvorfor der ikke foretages ny vurdering af arealerne.

Nærværende tillæg nr. 2 til miljøgodkendelse af 29. september 2011 for husdyrbruget, Toftlundvej 7B-D[[3]](#footnote-3), **ændrer ikke i miljøvurderingen og de stillede vilkår i miljøgodkendelse af 29. september 2011 for husdyrbruget**, Toftlundvej 7B, 7430 Ikast[[4]](#footnote-4), **som fortsat er gyldig**.

Ikast-Brande Kommune har kontrolleret, at der er overensstemmelse mellem ansøgningen om tillæg til miljøgodkendelse, og kommunens registreringer – se efterfølgende*Baggrund for afgørelsen om tillæg nr. 2 til miljøgodkendelse af 29. september 2011 for husdyrbruget, Toftlundvej 7B, 7430 Ikast*.

### Afgørelse om tillæg til miljøgodkendelse

Ikast-Brande Kommune godkender den ansøgte ændring og udvidelse af dyreholdet som beskrevet ovenfor.

Afgørelsen om tillæg til miljøgodkendelse er truffet på grundlag af ansøgningen – herunder af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) . Modellernes beregningsgrundlag og normtal er dem, som lå til grund for ansøgningssystemet den 29. april 2016 - datoen for den sidste version af ansøgningen i IT-ansøgningssystemet. Derudover er afgørelsen truffet på baggrund af kommunens registreringer og vurderinger. Se i den forbindelse *Baggrund for afgørelsen om tillæg nr. 2 til miljøgodkendelse af 29. september 2011 for husdyrbruget, Toftlundvej 7B, 7430 Ikast*, med tilhørende bilag.

Tillægget til miljøgodkendelsen meddeles i henhold § 12, stk. 3 i *Husdyrgodkendelsesloven[[5]](#footnote-5)* – samt reglerne i *Husdyrgodkendelsesbekendtgørelsen*.

De endelige Vand- og Natura 2000-planer, der er vedtaget på baggrund af *Miljømålsloven*[[6]](#footnote-6) for planperioden frem til 2015, giver ikke anledning til ændringer i administrationsgrundlaget for afgørelser efter husdyrlovgivningen. Det aktuelle projekt er således som udgangspunkt vurderet ud fra de generelle beskyttelsesniveauer i bilag 3 i *Husdyrgodkendelsesbekendtgørelsen*.

I øvrigt gøres opmærksom på, at tillægget ikke fritager fra krav om eventuel tilladelse, godkendelse, dispensation eller lignende efter anden lovgivning og for andre bestemmelser.

### Vilkår

Tillæg nr. 2 til miljøgodkendelse af 29. september 2011 for husdyrbruget, Toftlundvej 7B, 7430 Ikast meddeles på nedennævnte vilkår. Konkrete bestemmelser i lovgivningen, som generelt er gældende for husdyrbrug, er ikke nævnt i dette tillæg til miljøgodkendelse. **De stillede vilkår i miljøgodkendelse af 29. september 2011 er fortsat gældende**.

Følgende **supplerende vilkår** stilles det nye projekt via dette tillæg nr. 2 til miljøgodkendelse af 29. september 2011:

* 1. Gåseholdet skal holdes indenfor det i ansøgningen angivne areal (se kortbilag A)

### Egenkontrol m.v.

Anvendelsen af egenkontrol er beskrevet i miljøgodkendelse af 29. september 2011. Der er ikke forhold i dette tillæg, der ændrer på kommunens vurdering i miljøgodkendelsen.

### Anvendelse af bedste tilgængelige teknik – BAT[[7]](#footnote-7)

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakfordampning og lugtpåvirkning m.v. samt til bedre udnyttelse af næringsstofferne i husdyrgødning er i stadig udvikling.

Anvendelsen af BAT er beskrevet i miljøgodkendelse af 29. september 2011.

### Tillæggets gyldighed

Den godkendte ændring af husdyrholdet, skal være udnyttet inden to år, regnet fra den dato, hvor tillæg nr. 2 til miljøgodkendelsen er meddelt – jævnfør § 33 i *Husdyrgodkendelsesloven.* Hvis der er tale om et tillæg uden bygge- og anlægsarbejder, anses tillægget til godkendelsen for udnyttet, når der f.eks. er indgået en retlig bindende aftale om levering af dyr, og at dyrene faktisk også leveres og driften ændres i et rimeligt tempo.

Hvis tillægget ikke udnyttes helt eller delvist i tre på hinanden følgende år, bortfalder den del af miljøgodkendelsen, som ikke har været udnyttet i de pågældende år.

Tillægget har som udgangspunkt en retsbeskyttelsesperiode på otte år, hvorefter det skal revurderes. Herefter sker der revurdering minimum hvert 10. år.

Ikast-Brande Kommune er tilsynsmyndighed på husdyrbruget/bedriften i forhold, der vedrører *Husdyrgodkendelsesloven*.

Tillæggets vilkår skal overholdes fra den dato, hvor tillægget påbegyndes udnyttet, medmindre andet fremgår af de enkelte vilkår.

### Kommunens samlede miljøvurdering og begrundelse for afgørelsen

Ikast-Brande Kommune vurderer på baggrund af det oplyste:

* at ansøger træffer de nødvendige foranstaltninger til at forebygge og begrænse forureningen fra husdyrbruget og til at modvirke eventuelle skadelige virkninger på miljøet
* at husdyrbruget i øvrigt kan drives på stedet uden at påvirke omgivelserne på en måde, som er uforenelig med hensynet til omgivelserne

* at de kort- og langsigtede miljøpåvirkninger og den samlede miljøpåvirkning fra husdyrbrugets produktion vil begrænses til et acceptabelt niveau, når de til enhver tid gældende generelle miljøregler for den pågældende type husdyrbrug og de supplerende vilkår for miljøgodkendelsen overholdes
* at udvidelsen af husdyrbrugets produktion overordnet betragtet ikke nødvendigvis medfører en øget husdyrproduktion og en øget miljøpåvirkning i regionen, idet strukturudviklingen går mod færre men større bedrifter. Den kumulerede, regionale effekt af husdyrbrugets udvidelse og andre bedrifters udvidelser og deres øgede miljøpåvirkning vil formentlig samlet set – helt eller delvist – blive modvirket af en nedgang i husdyrproduktionen på andre bedrifter
* at husdyrbruget - under overholdelse af de til enhver tid gældende generelle miljøregler for den pågældende type husdyrbrug og af de supplerende vilkår for miljøgodkendelsen - vil anvende den bedste tilgængelige teknik
* at produktionen ikke vil medføre en væsentlig påvirkning af:

- nabobeboelser

- Natura 2000-områder[[8]](#footnote-8) og natur i øvrigt

- overfladevand

- nitratfølsomme indvindingsområder

- landskabelige og kulturhistoriske værdier

Ikast-Brande Kommunes afgørelse begrundes med ovenstående vurdering, og med at de generelle afstandskrav samt de generelle beskyttelsesniveauer i bilag 3 i *Husdyrgodkendelsesbekendtgørelsen* overholdes. Se endvidere vedlagte *Baggrund for afgørelsen om tillæg nr. 2 til miljøgodkendelse af 29. september 2011 for husdyrbruget, Toftlundvej 7B-D, 7430 Ikast* med tilhørende bilag.

### Offentliggørelser og høringer

Ejere og brugere af nabobeboelser beliggende inden for ca. 300 meter fra udearealet og staldene blev, ved brev af 12. april 2016, orienteret om ansøgningen. Der indkom ingen bemærkninger.

Afgørelsen om tillæg til miljøgodkendelse af 29. september 2016 for husdyrbruget, Toftlundvej 7B-D, er truffet den 23. maj 2016, og offentliggøres på Ikast-Brande Kommunes hjemmeside [www.ikast-brande.dk/politik/hoeringer](http://www.ikast-brande.dk/politik/hoeringer) , den 23. maj 2016.

### Klagevejledning

Der kan efter kapitel 7 i *Husdyrgodkendelsesloven* klages over kommunens afgørelse. Klagefristen udløber fire uger efter offentliggørelsen - **det vil sige senest mandag den 20. juni 2016.**

Natur- og Miljøklagenævnet kan bestemme, at klagen har opsættende virkning på udnyttelsen. Udnyttelse af godkendelsen i klageperioden, og mens eventuel klage behandles, sker derfor på eget ansvar.

Følgende kan klage:

Ansøger, miljøministeren, Sundhedsstyrelsen samt enhver, der må antages at have en individuel, væsentlig interesse i sagens udfald. Der kan desuden klages af visse organisationer, som angivet i §§ 85-87 i *Husdyrgodkendelsesloven*.

En eventuel klage behandles af Natur- og Miljøklagenævnet. Klager skal indsende sin klage via Klageportalen, som findes på [www.borger.dk](http://www.borger.dk) og [www.virk.dk](http://www.virk.dk). Klager skal i den forbindelse logge på – typisk ved brug af NEM-ID. Klagen sendes gennem Klageportalen til Ikast-Brande Kommune og anses for indgivet, når den er tilgængelig for kommunen i Klageportalen. Yderligere oplysninger om klagereglerne kan findes på Natur- og Miljøklagenævnets hjemmeside [www.nmkn.dk](http://www.nmkn.dk), hvorfra der også er link til Klageportalen.

Natur- og Miljøklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Eventuel fritagelse for brug af Klageportalen forudsætter, at klager indsender en begrundet anmodning herom til Ikast-Brande Kommune. Kommunen videresender herefter anmodningen til Natur- og Miljøklagenævnet, som træffer afgørelse om, hvorvidt anmodningen kan imødekommes.

Ved indsendelse af en klage skal klager indbetale et gebyr på 500 kr. (2012-niveau – beløbet indeksreguleres den 1. januar hvert år). Gebyret betales med betalingskort i Klageportalen.

Gebyret tilbagebetales, hvis:

1. Klagesagen fører til, at den påklagede afgørelse ændres eller ophæves
2. Klageren får helt eller delvist medhold i klagen
3. Klagen afvises som følge af overskredet klagefrist, manglende klageberettigelse eller fordi, klagen ikke er omfattet af Natur- og Miljøklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for at efterkomme afgørelsen som følge af den tid, der er medgået til at behandle sagen i klagenævnet, tilbagebetales gebyret ikke.

Natur- og Miljøklagenævnet kan også beslutte at tilbagebetale klagegebyret, hvis klager har indledt forhandlinger med ansøger og/eller kommunen om projekttilpasninger, og disse forhandlinger fører til, at klager trækker sin klage tilbage, eller klager i øvrigt trækker sin klage tilbage, før Natur- og Miljøklagenævnet har truffet afgørelse i sagen. Gebyret tilbagebetales dog ikke, hvis nævnet vurderer, at der er forhold, der taler imod at tilbagebetale gebyret – for eksempel hvis klagen trækkes tilbage meget sent, herunder efter at klager har haft et afgørelsesudkast i partshøring.

Ifølge § 90 i *Husdyrgodkendelsesloven* kan afgørelsen desuden prøves ved domstolene. Et eventuelt sagsanlæg skal anlægges inden seks måneder efter, at afgørelsen er offentliggjort.

Med venlig hilsen

Jesper Hahn-Pedersen

chef for Bygge- og Miljøafdelingen / Kristine Bollerup

miljømedarbejder

**Bilag:**

*Baggrund for afgørelsen om tillæg nr. 2 til miljøgodkendelse af 29. september 2011 for husdyrbruget, Toftlundvej 7B-D, 7430 Ikast* inkl. bilag

**Kopi af udkast til afgørelse inkl. bilag sendt til:**

Ansøger: Gert Ladegaard Jensen, Toftlundvej 7B, 7430 Ikast

Rasmus Henneberg, Sønderlandsvej 2, 7430 Ikast

Konsulent: Helle Borum, Heden og Fjorden Rådgivningscenter, Birk Centerpark 24, 7400 Herning

**Kopi af afgørelsen inkl. bilag sendt til:**

Arbejderbevægelsens Erhvervsråd, Reventlowsgade 14, 1, 1651 København V – e-mail: [ae@ae.dk](mailto:ae@ae.dk)

Danmarks Naturfredningsforening, Masnedøgade 20, 2100 København Ø – e-mail: [dnikast-brande-sager@dn.dk](mailto:dnikast-brande-sager@dn.dk)

Danmarks Sportsfiskerforbund,

* Hovedkontor – e-mail: [post@sportsfiskerforbundet.dk](mailto:post@sportsfiskerforbundet.dk)
* Den centrale miljøafdeling, Worsaaesgade 1, 7100 Vejle – e-mail: [lbt@sportsfiskerforbundet.dk](mailto:lbt@sportsfiskerforbundet.dk)

Dansk Ornitologisk Forening, Vesterbrogade 140, 1620 København V – e-mail: [natur@dof.dk](mailto:natur@dof.dk)

Dansk Ornitologisk Forening, lokalafdeling – e-mail: [ikast-brande@dof.dk](mailto:ikast-brande@dof.dk)

Det Økologiske Råd, Blegdamsvej 4B, 2200 København N – e-mail: [husdyr@ecocouncil.dk](mailto:husdyr@ecocouncil.dk)

Ferskvandsfiskeriforeningen for Danmark v./ Formand Niels Barslund, Vormstrupvej 2, 7540 Haderup – e-mail: [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Forbrugerrådet, Fiolstræde 17, 1017 København K – e-mail: [fbr@fbr.dk](mailto:fbr@fbr.dk)

Sundhedsstyrelsen, Embedslægeinstitutionen Nord, Langelandvej 8, 8940 Randers SV – e-mail: [senord@sst.dk](mailto:senord@sst.dk)

Konsulent: Helle Borum, Heden og Fjorden Rådgivningscenter, Birk Centerpark 24, 7400 Herning

# 

**Baggrund for afgørelsen om tillæg nr. 2 til miljøgodkendelse**

**af 29. september 2011 for husdyrbruget, Toftlundvej 7B-D,**

**7430 Ikast**

# Indholdsfortegnelse:

[1. Indledning 10](#_Toc450552561)

[1.1. Ikke-teknisk resumé 10](#_Toc450552562)

[1.2. Ansøger, ejerforhold og konsulentoplysninger 10](#_Toc450552563)

[1.3. Lovgivningsmæssig baggrund 11](#_Toc450552564)

[2. Vurdering af miljøpåvirkning fra anlægget 11](#_Toc450552565)

[2.1. Anlæggets beliggenhed 11](#_Toc450552566)

[2.2. Anlæggets indretning 13](#_Toc450552567)

[2.3. Besætningssammensætning og staldtype 13](#_Toc450552568)

[2.4. Husdyrgødningsproduktion og opbevaringsanlæg 14](#_Toc450552569)

[2.5. Ammoniakemission fra stald og gødningsopbevaringslager 14](#_Toc450552570)

[2.5.1. Ammoniak og natur 14](#_Toc450552571)

[2.6. Lugtgener fra produktionsanlægget 16](#_Toc450552572)

[2.7. Ressourceforbrug og øvrige miljøpåvirkninger fra produktionsanlægget 17](#_Toc450552573)

[2.7.1. Vandforbrug 17](#_Toc450552574)

[2.7.2. Afledning af vand 17](#_Toc450552575)

[2.7.3. Energiforbrug 17](#_Toc450552576)

[2.7.4. Foderstoffer 18](#_Toc450552577)

[2.7.5. Kemikalier m.v. 18](#_Toc450552578)

[2.7.6. Affald 18](#_Toc450552579)

[2.7.7. Skadedyr 18](#_Toc450552580)

[2.7.8. Støv 18](#_Toc450552581)

[2.7.9. Støj 18](#_Toc450552582)

[2.7.10. Lys 18](#_Toc450552583)

[2.7.11. Transporter til og fra anlægget 18](#_Toc450552584)

[3. Anvendelse af bedste tilgængelige teknik – BAT - i forhold til anlægget 18](#_Toc450552585)

[4. Vurdering af miljøpåvirkning fra udbringningsarealer 20](#_Toc450552586)

[6. Landskabelige og kulturhistoriske værdier 20](#_Toc450552587)

[7. Bilagsfortegnelse 20](#_Toc450552588)

# 1. Indledning

## 1.1. Ikke-teknisk resumé

Ansøger Gert Ladegaard Jensen søger om at ændre sin økologiske svinebesætning **fra** 462 årssøer, 8.000 slagtesvin (7,1-35 kg), 8.000 slagtesvin (35-110 kg), 120 slagtesvin-orner/polte (35-107 kg) **til** 429 søer, 8.000 slagtesvin (7,1-35 kg), 8.000 slagtesvin (35-110 kg), 120 slagtesvin-orner/polte (35-107 kg) og 2.000 økologiske gæs, svarende til en ændring i dyreenheder (DE) fra 362,2 DE til 362,3 DE.

De økologiske gæs går på friland og der sker derfor ingen ændringer i anlægget.

Ikast-Brande Kommune skal i henhold til blandt andet *Husdyrgodkendelsesloven* vurdere, om den ansøgte ændring og fremtidige drift af husdyrholdet kan gennemføres uden væsentlige påvirkninger på miljøet. Det er vurderet, at ændringen kan gennemføres, hvorfor dette tillæg til miljøgodkendelse meddeles.

Bygninger med besætning samt anlæg til opbevaring af foder og husdyrgødning er vurderet i forhold til blandt andet:

* ammoniakfordampning, lugt, lys, støj og støv fra stalde og opbevaringsanlæg
* opbevaring og bortskaffelse af blandt andet affald og kemikalier
* forbrug af vand, energi og hjælpestoffer
* anvendelse af bedste tilgængelige teknik (BAT)
* landskab.

Tillægget regulerer som udgangspunkt – sammen med bedriftens miljøgodkendelse og tillæg nr. 1 – driften i otte år, hvorefter tillægget revurderes på baggrund af de erfaringer, der har været med driften, og den udvikling der har været i metoder til reduktion af miljøpåvirkningen.

## 1.2. Ansøger, ejerforhold og konsulentoplysninger

**Anlægget:**

Adresse: Toftlundvej 7B, 7430 Ikast

Ejendomsnummer: 7560012514

Matrikelnummer: 6ao, m.fl. Ll. Nørlund, Ikast

CVR-nummer: 68949815

CHR-nummer: 22921

P-nummer: 1002284568

**Ansøger/ejer/driftsherre:**

Navn: Gert Ladegaard Jensen

Adresse: Toftlundvej 7B, 7430 Ikast

Telefonnummer: 97140485

Mobilnummer: 40544643

E-mail: gertladegaard@mail.tele.dk

**Driftsherre søer og gæs:**

Navn: Rasmus Henneberg (Henneberg & Højland I/S)

Adresse: Sønderlandsvej 2, 7430 Ikast

Telefonnummer: 25110098

Mobilnummer: 25110098

Email: rasmushenneberg@gmail.com

CVR: 33811497

**Konsulent:**

Navn: Helle Borum, Heden og Fjorden Rådgivningscenter

Adresse: Birk Centerpark 24, 7400 Herning

Telefonnummer: 96296666

Mobilnummer: 29679435

E-mail: hbo@hflc.dk

## 1.3. Lovgivningsmæssig baggrund

Når et husdyrbrug af den aktuelle type ønskes etableret, udvidet eller ændret til mere end 210 DE, skal anlægget med tilhørende udbringningsarealer til den producerede husdyrgødning vurderes i henhold til § 12 i *Husdyrgodkendelsesloven*. Dette tillæg til miljøgodkendelse er således udarbejdet efter *Husdyrgodkendelsesloven, hvori* EU's VVM-direktiv[[9]](#footnote-9) og IE-direktiv[[10]](#footnote-10) er indarbejdet.

I tillægget er der redegjort for konsekvenserne af at ændre husdyrholdet på bedriften, og for påvirkningen af miljøet i bred forstand. Bedriften har ikke biaktiviteter, der i sig selv er omfattet af IE-direktivet.

Nærværende tillæg til miljøgodkendelsen ændrer ikke i miljøvurderingen og de stillede vilkår i miljøgodkendelsen, som fortsat er gyldig. Tillægget og miljøgodkendelsen er udarbejdet efter § 12 i *Husdyrgodkendelsesloven*.

# 2. Vurdering af miljøpåvirkning fra anlægget

## 2.1. Anlæggets beliggenhed

Ejendommens eksisterende og planlagte produktionsanlæg ligger samlet på adressen Toftlundvej 7B, 7430 Ikast.

Det samlede produktionsanlæg ligger ca. 3,7 km syd for byzonen til Ikast og ca. 3,2 km sydvest for nærmeste sommerhusområde og ca. 2 km sydvest for nærmeste samlede bebyggelse. Afstanden fra det nærmeste staldhjørne (eksisterende staldhjørne) til nærmeste nabobeboelse er ca. 219 meter i vestlig retning.

**Faktaboks**

Jævnfør § 20 i *Husdyrgodkendelsesloven* skal kommunen sikre sig, at risikoen for forurening eller væsentlige gener for omgivelserne begrænses, hvis et anlæg ligger mindre end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse[[11]](#footnote-11) i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lign.

Derudover gælder en række generelle afstandskrav - se tabel 1:

**Tabel 1.** Generelle afstandskrav - jævnfør §§ 6 og 8 i *Husdyrgodkendelsesloven* – samt aktuelle afstande fra husdyrproduktionsanlægget

|  |  |  |
| --- | --- | --- |
|  | **Generelle afstandskrav, m** | **Aktuel afstand** |
| Ikke-almene vandforsyningsanlæg | 25 | 308 m |
| Almene vandforsyningsanlæg | 50 | Ca. 3 km |
| Vandløb (herunder dræn) og søer | 15 (100[[12]](#footnote-12)) | Ca. 650 m |
| Offentlig vej og privat fællesvej | 15 | 195 m |
| Levnedsmiddelvirksomhed | 25 | >25 m |
| Beboelse på samme ejendom | 15 | 261 m |
| Naboskel | 30 | 25,6\* m |
| Eksisterende eller ifølge kommuneplanens rammedel fremtidigt byzone- eller sommerhusområde | 50 | 3,2 km |
| Område i landzone, der i lokalplan er udlagt til boligformål, blandet bolig og erhvervsformål eller til offentlige formål med henblik på beboelse, institutioner, rekreative formål og lign. | 50 | 1,8 km |
| Nabobeboelse, Toftlundvej 7A, 7430 Ikast | 50 | 219 m |

\*afstand fra eksisterende bygninger

***Ikast-Brande Kommune konstaterer:***

* at det samlede produktionsanlæg vil ligge mere end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lignende

* at de generelle afstandskrav, som nævnt i tabel, 1 er overholdt

***Ikast-Brande Kommune vurderer:***

* at risikoen for forurening eller væsentlige gener for omgivelserne fra anlægget begrænses, når de til enhver tid gældende generelle miljøregler for den pågældende type husdyrbrug samt de supplerende vilkår for miljøgodkendelsen overholdes
* at overholdelsen af de generelle afstandskrav – i kombination med overholdelse af de til enhver tid gældende generelle miljøregler for den pågældende type husdyrbrug og af de opstillede vilkår for miljøgodkendelsen – vil sikre de pågældende vandforsyningsanlæg, vandløb m.m. samt boligområder m.v. tilstrækkeligt mod væsentlige gener eller forurening fra husdyrbrugets anlæg. Se desuden kommunens vurdering i afsnit 2.5. Ammoniakfordampning fra stald og gødningsopbevaringslager og 2.6. Lugtgener fra produktionsanlægget.

## 2.2. Anlæggets indretning

***Ansøgers oplysninger***

Der sker ingen ændringer i anlæggene i forbindelse med ændringen af dyreholdet. Gæssene skal gå på friland, på samme areal som frilandssøerne. Der laves ikke specifikke læskure til gæssene.

## 2.3. Besætningssammensætning og staldtype

***Ansøgers oplysninger***

Besætningssammensætningen, fordelt på staldtype samt husdyrbrugets årlige produktion ved den nuværende og den ansøgte drift, fremgår af tabel 4.

**Tabel 4.** Besætningssammensætning, staldtype og årlig produktion i nudrift og ansøgt drift

|  |  |  |  |  |  |
| --- | --- | --- | --- | --- | --- |
| **Husdyrtype, mdr./ vægtklasse** | **Stald- og gulvtype\*** | **Nudrift** | | **Ansøgt** | |
| **Antal** | **DE** | **Antal** | **DE** |
| Årssøer | Friland | 462 | 21,4 | 429 | 29,2 |
| Årssøer | Løbedrægtighedsstald, friland, dybstrøelse | 462 | 73,3 | 429 | 68,1 |
| Smågrise | To-klimastald, delvis spaltegulv | 8.000 | 43,3 | 8.000 | 43,3 |
| Slagtesvin | Slagtesvinestald delvis spaltegulv, 50-75 % | 8.000 | 214,2 | 8.000 | 214,2 |
| Gæs | Produktionstid 91 dage, friland | 0 | 0 | 2.000 | 7,5 |
| Slagtesvin | Friland | 120 | 3,1 | 120 | 3,1 |
| **I alt** |  | - | 362,2 | - | **362,3** |

\* jævnfør ansøgningssystemet på [www.husdyrgodkendelse.dk](http://www.husdyrgodkendelse.dk)

Ud over der kommer færre søer, sker der i øvrigt ingen ændringer i svineproduktionen.

Gæssene skal gå på friland hele året, der produceres maksimalt 500 gæs adgangen.

***Kommunen vurderer***

For et husdyrbrug kan der være en vis variation i den årlige produktion og i fordelingen af de enkelte dyretyper hen over året. Miljøpåvirkningen er forskellig fra dyretype til dyretype og fra staldtype til staldtype, hvorfor miljøvurderingen afhænger af dyresammensætning og fordeling på staldtype. Ikast-Brande Kommunes vurdering er foretaget ud fra en besætning med en årlig produktion, som angivet i tabel 4, på **maksimalt 362,3 DE** med den aktuelle beregningsmetode.

Det forudsættes, at den årlige produktion:

* ikke overstiger 362,3 DE[[13]](#footnote-13)
* sker jævnt fordelt over året
* ved eventuelle variationer i produktionen ikke giver anledning til større udledninger og gødningsproduktion end ansøgt.

## 2.4. Husdyrgødningsproduktion og opbevaringsanlæg

***Ansøgers oplysninger***

Den projekterede husdyrproduktion med de pågældende staldtyper giver ifølge beregningen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) anledning til en samlet årlig husdyrgødningsproduktion med et indhold af kvælstof (N) og fosfor (P) på i alt ca.: 35.140 kg N og 9.000 kg P.

Der sker ingen ændring i den gødningsmængde der tilføres opbevaringsbeholdere, pladser mv. da gæssene går på friland.

***Kommunen vurderer***

Der sker ingen ændringer i mængden af opbevaret husdyrgødning i forbindelse med ændringen i dyreholdet. Der sker derfor heller ingen ændring i kommunens vurdering i dette tillæg i forhold til miljøgodkendelsen.

## 2.5. Ammoniakemission fra stald og gødningsopbevaringslager

***Ansøgers oplysninger***

Da husdyrbruget er et økologisk svinebrug og gåsehold er det ikke omfattet af de generelle reduktionskrav på 30 % med hensyn til ammoniakemission (fordampning) i forhold til det pågældende referencestaldsystem - jævnfør bilag 3 i *Husdyrgodkendelsesbekendtgørelsen.*

Af tabel 6 fremgår størrelsen af den samlede ammoniakemission i nudrift og ansøgt drift fra stald og gødningsopbevaringslager, som den er beregnet med beregningsmodellen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 6.** Ammoniakemisssion fra stald og gødningsopbevaringslager, omregnet til kg kvælstof (N) pr. år, ansøgt drift

|  |  |
| --- | --- |
| **Ammoniakemission** | **Kg kvælstof (N) pr. år** |
| Nudrift | ca. 3.560,88 kg N/år |
| Ansøgt drift | ca. 3.560,88 kg N/år |
| **Mer-emission, som følge af udvidelsen:** | **ca. 0 kg N/år** |

### 

### 2.5.1. Ammoniak og natur

**Faktaboks**

Hovedparten af ammoniakdepositionen (kvælstofnedfald) fra et husdyrbrug vil - afhængigt af flere forhold - på et tidspunkt blive afsat i landskabet i større eller mindre afstand fra kilden. Størstedelen af den ammoniakdeposition, som direkte kan henføres til et husdyrbrug, vil formentlig ske i terrænet inden for ca. 1 kilometers afstand fra produktionsanlægget. Ammoniakdeposition er som regel til ugunst for opretholdelse af de naturtyper, der kun har brug for en begrænset næringsstofmængde for at kunne trives. Kommunen er forpligtiget til, at vurdere ammoniakdepositionen i forhold til omkringliggende natur.

I henhold til § 7 i *Husdyrgodkendelsesloven* er etablering, udvidelse og ændring af anlæg på husdyrbrug, der er eller derved bliver større end 15 dyreenheder, ikke tilladt, hvis stald eller gødningsopbevaringsanlæg ligger i en afstand på mindre end ti meter til, eller helt eller delvis inden for, nærmere bestemte ammoniakfølsomme naturtyper beliggende **inden for** internationale naturbeskyttelsesområder (Natura 2000-områder) eller nærmere bestemte ammoniakfølsomme naturtyper beliggende **uden for** internationale beskyttelsesområder.

Jævnfør *Husdyrgodkendelsesbekendtgørelsens* bilag 3, inddeles naturtyperne, omfattet af *Husdyrgodkendelseslovens* § 7 og § 27, i tre kategorier:

**Kategori 1-natur.** Naturområder beliggende **inden for** internationale naturbeskyttelsesområder, som indgår i udpegningsgrundlaget for området og er kortlagt af Naturstyrelsen.

**Kategori 2-natur.** Visse naturområder beliggende **uden for** internationale naturbeskyttelsesområder. Det drejer sig om naturtyperne: højmoser, lobeliesøer samt heder større end ti ha, som er omfattet af *Naturbeskyttelseslovens[[14]](#footnote-14)* § 3, og overdrev større end 2,5 ha, som er omfattet af *Naturbeskyttelseslovens* § 3.

**Kategori 3-natur.** Ammoniakfølsomme naturtyper, som ikke er omfattet af kategori 1- og 2-natur: heder, moser og overdrev, som er beskyttet efter *Naturbeskyttelseslovens* § 3, og ammoniakfølsomme skove, der er beliggende **uden for** de internationale naturbeskyttelsesområder.

Der er fastsat forskellige beskyttelseskrav i forhold til de forskellige naturkategorier. Den tilladte maksimale **total**deposition fra et husdyrbrug til kategori 1-natur er afhængig af antallet af husdyrbrug i nærheden (antallet af andre husdyrbrug i området er defineret efter nærmere regler om vurdering af kumulation). Hvis der ikke er andre husdyrbrug, må der fra husdyrbruget, der søger om en miljøgodkendelse, som hovedregel højst være en **total**deposition på 0,7 kg N pr. ha pr. år. Er der ét husdyrbrug udover husdyrbruget, der søger, falder den højst tilladelige **total**deposition til 0,4 kg N pr. ha pr. år, og endelig, hvis der er mere end ét husdyrbrug udover husdyrbruget, der søger, må **total**depositionen fra husdyrbruget, der søger om en miljøgodkendelse, maksimalt være 0,2 kg N pr. ha pr år.

Den maksimale tilladte **total**deposition til kategori 2-natur er 1,0 kg N pr. ha pr. år, mens kommunen i forhold til kategori 3-natur efter nærmere kriterier skal foretage en konkret vurdering af, om der er tale om særlige regionale eller lokale naturinteresser og af, om der skal stilles krav til den maksimal **mer**deposition. Kravet må dog ikke være under en maksimal merdeposition på 1,0 kg N pr. ha pr. år.

De nærliggende naturområderne er beskrevet i miljøgodkendelsen. Der er ikke registeret nye § 3 arealer i området siden godkendelsen.

Der sker ikke en øget fordampning af ammoniak som følge af ændringen i dyreholdet.

**Faktaboks**

Overholdelsen af det generelle ammoniakreduktionskrav og det generelle beskyttelsesniveau beskytter - ifølge intentionerne bag *Husdyrgodkendelsesloven* - som udgangspunkt de kvælstoffølsomme naturtyper tilstrækkeligt mod kvælstofpåvirkning fra husdyrbrugs produktionsanlæg.

***Kommunens samlede vurdering i forhold ammoniakemission fra anlægget***

Der er ingen ændring i kommunens vurdering i forhold vurderingerne i miljøgodkendelsen.

## 2.6. Lugtgener fra produktionsanlægget

***Ansøgers oplysninger***

Den primære kilde til lugt fra husdyrbrugets anlæg er fra ventilation af staldene. I alle stalde og hytter er der naturlig ventilation. Afhængigt af vejrforholdene kan der forekomme lugtgener fra staldene. Der kan desuden forekomme lugtgener når gyllen i gyllebeholderne omrøres i forbindelse med udbringingen.

Tabel 7 viser de beregnede geneafstande med hensyn til lugt fra staldene efter projektets gennemførelse, som er fremkommet ved brug af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 7.** Lugtgeneafstande fra staldene efter projektets gennemførelse

|  |  |  |
| --- | --- | --- |
| Områdetype | Lugtgeneafstand, ansøgt drift, m | Faktisk afstand fra staldanlægget, m |
| Byzone | 854 | Ca. 3.700 m |
| Samlet bebyggelse | 653 | Ca. 2.000 m |
| Enkeltbolig[[15]](#footnote-15) | 253/278,5 | 219 m/316,19\*\*m |

\*korrigeret geneafstand

\*\*vægtet gennemsnitsafstand

***Kommunen vurderer***

**Faktaboks**

I *Husdyrgodkendelsesbekendtgørelsen* (bilag 3), er der fastsat en række lugtgenekriterier i forhold til de tre områdetyper: byzone, samlet bebyggelse og enkeltbolig på henholdsvis 5, 7 og 15 OUE[[16]](#footnote-16) pr. m3 luft. Lugtgenekriterierne kan betragtes som den maksimale, miljømæssigt acceptable lugtgenebelastning fra en given kilde ved den pågældende områdetype. Ved lugtgeneafstand forstås den beregnede mindste afstand fra staldanlægget til det pågældende område, hvor de i lovgivningen fastsatte lugtgenekriterier med hensyn til de tre forskellige områdetyper netop er opfyldt. Lugtgenekriterierne er overholdt, hvis de fastsatte lugtgenegrænser på henholdsvis 5, 7 og 15 OUE pr.m3 luft ikke overskrides i mere end en procent af tiden – svarende til ca. syv timer i alt om måneden.

Lugtgeneafstandene forøges efter nærmere regler, hvis der inden for 300 meter fra den del af byzone og den pågældende beboelse i samlet bebyggelse, der ligger nærmest det pågældende staldanlæg, er andre husdyrbrug med mere end 75 dyreenheder. Tilsvarende forøges lugtgeneafstanden, hvis der er andre sådanne husdyrbrug inden for 100 meter fra enkeltbolig uden landbrugspligt. Dette sker for at indregne effekten (den kumulative effekt) af den mulige lugtpåvirkning som andre husdyrbrug i området måtte give anledning til.

Lugtgeneafstandene formindskes efter nærmere regler, hvis staldanlægget ligger nord for den pågældende områdetype. Dette begrundes med, at den hyppigste vindretning i Danmark er vestlig og sydvestlig, og at nordenvind typisk forekommer i vinterhalvåret, hvor de relativt lave temperaturer, som regel medvirker til at dæmpe lugtafgivelsen.

Ifølge beregningen er de lugtgenekriterier, som fremgår af *Husdyrgodkendelsesbekendtgørelsen* (bilag 3) – i forhold til de tre områdetyper - overholdt i det konkrete tilfælde. Lugtgeneafstandene har skullet forøges af hensyn til vurdering af den kumulative effekt fra andre husdyrbrug.

Den reelle lugtpåvirkning fra husdyrbrugets anlæg vil afhænge af flere forhold. I den forbindelse er det i det konkrete tilfælde væsentligt, at der typisk er vind fra sydøstlig retning på de tider af året, hvor temperaturen er højest, og lugtafgivelsen dermed som regel vil være størst. Lugtpåvirkningen vil dog generelt kunne minimeres ved grundig og hyppig rengøring af de overflader, som husdyrgødning og foderrester afsættes på samt ved minimering af det tidsrum, som gylleomrøring og gylleudbringning foretages i. Ikast-Brande Kommune vurderer samlet set på baggrund af det oplyste:

* at projektets gennemførelse ikke vil medfører, forøgede lugtgener fra produktionsanlægget, da det er gæs på friland, der erstatter søer på friland.
* at de væsentligste lugtgener fra produktionsanlægget vil ske i forbindelse med gyllehåndtering, mens lugtgenerne vil være mere begrænsede fra staldene generelt
* at husdyrbruget – ved overholdelse af de til enhver tid gældende generelle miljøregler – drives således, at lugtpåvirkningen på omgivelserne fra produktionsanlægget minimeres, og så de i lovgivningen fastsatte lugtgenekriterier overholdes, og lugtgenegrænserne dermed ikke overskrides i mere end 1 % af tiden.

## 2.7. Ressourceforbrug og øvrige miljøpåvirkninger fra produktionsanlægget

### 2.7.1. Vandforbrug

Der sker ingen større ændring i vandforbruget i forbindelse med ændringen af dyreholdet i forhold til hvad der er beskrevet og vurderet på i miljøgodkendelsen.

### 2.7.2. Afledning af vand

Der sker ingen ændring i afledningen af vand i forbindelse med ændringen i dyreholdet i forhold til hvad der er beskrevet og vurderet på i miljøgodkendelsen.

### 2.7.3. Energiforbrug

Der sker ingen ændringer i energiforbruget i forbindelse med ændringen af dyreholdet i forhold til hvad der er beskrevet og vurderet på i miljøgodkendelsen.

### 2.7.4. Foderstoffer

Der sker ingen ændringer i opbevaring af foderstoffer forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.5. Kemikalier m.v.

Der sker ingen ændringer i forbruget og opbevaringen af kemikalier i forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.6. Affald

Der sker ingen ændringer i opbevaringen og bortskaffelsen af affald i forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.7. Skadedyr

Der sker ingen ændringer i bekæmpelsen af skadedyr i forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.8. Støv

Der sker ingen ændringer i evt. støv gener i forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.9. Støj

***Ansøgers oplysninger***

Gæs kan være mere støjende end frilandssøer, men der er dog langt til de nærmeste naboer.

***Kommunen vurderer***

Ikast-Brande Kommune vurderer, at støjafgivelsen fra husdyrbrugets produktionsanlæg generelt vil være lavt. Ikast-Brande Kommune vurderer, at støjen fra produktionsanlægget med tilknyttede aktiviteter generelt ikke vil give anledning til væsentlige støjgener ved de omkringliggende nabobeboelser. Såfremt der indkommer velbegrundede klager over støj fra produktionsanlægget med tilknyttede aktiviteter, vil kommunen indhente dokumentation for, hvorvidt de specifikke krav, som fremgår af vilkår 4.1 i miljøgodkendelsen overholdes.

### 2.7.10. Lys

Der sker ingen ændringer i lyskilderne forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

### 2.7.11. Transporter til og fra anlægget

Der sker ingen væsentlige ændringer i antallet af transporter i forbindelse med ændringen af dyreholdet, i forhold til hvad der er beskrevet og vurderet på i miljøgodkendelsen.

# 3. Anvendelse af bedste tilgængelige teknik – BAT - i forhold til anlægget

**Faktaboks**

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik – kaldet BAT – til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakemission og lugtpåvirkning m.v. samt til bedre udnyttelse af næringsstofferne i husdyrgødningen er i stadig udvikling.

For de virksomhedstyper, der er omfattet af den europæiske godkendelsesordning om industrielle emissioner (integreret forebyggelse og bekæmpelse af forurening) i IE-direktivet, udsender EU-kommissionen såkaldte BREF-dokumenter[[17]](#footnote-17) (”BAT reference documents”), som fastlægger, hvad der må betragtes som den bedste tilgængelige teknik inden for de industrielle brancher, som IE-direktivet omfatter. I IE-direktivet er BAT defineret som: Det mest effektive og avancerede trin i udviklingen af aktiviteter og driftsmetoder, som er udtryk for en given tekniks praktiske egnethed som grundlag for emissionsgrænseværdier og andre godkendelsesvilkår med henblik på at forhindre eller, hvor dette ikke er muligt, begrænse emissionerne og indvirkningen på miljøet som helhed.

Oplysningskravet vedrørende BAT i forbindelse med ansøgninger om miljøgodkendelse af husdyrbrug er som udgangspunkt en redegørelse og dokumentation for, i hvilket omfang det valgte projekt bygger på anvendelse af den mindst forurenende og ressourceforbrugende teknik vedrørende blandt andet råvarer, energi, vand og andre hjælpestoffer, produktionsanlæg, processer og affaldsfrembringelse. Redegørelsen skal indeholde et resumé af de væsentligste af de eventuelle alternativer, som ansøger har undersøgt samt oplysninger om anvendelse af bedste tilgængelige teknik til reduktion af ammoniak-emission og udvaskning af nitrat, samt oplysninger om hvordan et eventuelt fosforoverskud og udledning af fosfor nedbringes. En BAT-redegørelse vil som hovedregel typisk indeholde punkterne: management (godt landmandskab), og anvendelse af BAT inden for områderne foder, staldindretning, vand- og energiforbrug, opbevaring og behandling af husdyrgødning og udbringning. Redegørelsen skal for svine- og fjerkræbrug omhandle de teknologier, der er beskrevet i EU-kommissionens BREF-dokument om intensivt hold af svin og fjerkræ.

Miljøstyrelsen har udarbejdet Teknologiblade[[18]](#footnote-18), hvori dokumenteret teknik er beskrevet, og hvori der er redegjort for, hvor store reduktioner der kan forventes opnået ved brug af den pågældende teknik, samt hvor store mer-udgifterne eventuelt vil være.

Miljøstyrelsen har derudover for hovedparten af de gængse husdyrproduktionsgrene formuleret vejledende BAT-standardvilkår, der beskriver en emissionsgrænseværdi for eksempelvis ammoniak eller fosfor som udtryk for en given husdyrproduktions opnåelige BAT-niveau. Bat-niveauet kan opnås ved brug af de dokumenterede teknikker, som er beskrevet i de nævnte Teknologiblade.

Der findes ingen beskrivelser af BAT i forhold til gæs.

I forhold til emissionsgrænseværdien har Husdyrgodkendelse.dk udregnet en grænseværdi på 3.636 kg NH3/pr år. Den samlede emission fra stald og lager er 3.560,87 kg NH3 pr. år. Ejendommens samlede dyrehold overholder derfor emissionsgrænseværdierne.

Der sker i øvrigt ingen ændringer, i forhold til beskrivelsen af BAT i miljøgodkendelsen.

# 4. Vurdering af miljøpåvirkning fra udbringningsarealer

**Faktaboks**

I henhold til *Husdyrgodkendelsesbekendtgørelsen* skal anvendelsen af de pågældende udbringningsarealer som udgangspunkt vurderes ud fra de generelle beskyttelsesniveauer, som fremgår af bekendtgørelsens bilag 3. Overholdelsen af de generelle beskyttelsesniveauer vurderes blandt andet ud fra en række arealudpegninger, der indgår som grundlag for beregningsmodellerne i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

Der sker ingen ændringer i udbringningsarealet i forhold til hvad der er beskrevet i miljøgodkendelsen og til tillæg nr. 1.


Ændringen af dyreholdet medfører et mindre fald i den producerede kvælstofmængde, mens der produceres ca. 141 kg P mere. Der er i tillæg nr. 1, stillet vilkår til den mængde kvælstof og fosfor der må udbringes pr. ha (vilkår 1b). Da det forudsættes, at vilkår 1b fra tillæg nr. 1 overholdes, vil der ikke i indeværende tillæg vurderes yderligere på udbringningsarealerne.

# 6. Landskabelige og kulturhistoriske værdier

Der sker ingen ændringer i anlæggene da gæssene går på friland. Ejendommen vil derfor ikke på virke landskabet anderledes efter ændringen end før, hvorfor der ikke sker ændringer i vurderingen i forhold til miljøgodkendelsen eller tillæg nr. 1.

# 7. Bilagsfortegnelse

Kortbilag A – Situationsplan



1. DE = dyreenhed. 1 DE svarer ca. til 100 kg kvælstof fra gødningsopbevaringslager. [↑](#footnote-ref-1)
2. Årsdyr = et begreb, som anvendes i forbindelse med beregningen af bidraget af kvælstof fra visse kategorier af husdyr. Bidraget fra et årsdyr beregnes ud fra 365 såkaldte foderdage. [↑](#footnote-ref-2)
3. Benævnes herefter også som tillæg/tillægget/tillæg til miljøgodkendelse. [↑](#footnote-ref-3)
4. Benævnes herefter også som miljøgodkendelse/miljøgodkendelsen/miljøgodkendelse af 29. september 2011. [↑](#footnote-ref-4)
5. *Lovbekendtgørelse nr. 868 af 3. juli 2015 af lov om miljøgodkendelse m.v. af husdyrbrug* (med senere ændringer). [↑](#footnote-ref-5)
6. *Lovbekendtgørelse nr. 1531 af 8. december 2015 af lov om miljømål m.v. for vandforekomster og internationale naturbeskyttelsesområder*. [↑](#footnote-ref-6)
7. BAT= Best Available Technique (bedste tilgængelige teknik), som skal anvendes jævnfør EU's IE-direktiv. [↑](#footnote-ref-7)
8. Natura 2000-områder: Internationale naturbeskyttelsesområder udpeget på baggrund af EU's habitat- og fuglebeskyttelsesdirektiver. [↑](#footnote-ref-8)
9. *Rådets direktiv 85/337/EØF om vurdering af visse offentlige og private projekters indvirkning på miljøet med senere ændringer* (VVM: Vurdering af Virkninger på Miljøet). [↑](#footnote-ref-9)
10. IE-direktivet (Industrial Emissions Directive) samler syv eksisterende direktiver om industriemissioner i ét direktiv. [↑](#footnote-ref-10)
11. Ved en samlet bebyggelse forstås, at der inden for en afstand af 200 meter fra beboelsesbygningen ligger mere end seks andre beboelsesbygninger på hver sin samlede faste ejendom. Beboelsesbygninger på ejendomme med landbrugspligt efter Landbrugslovens regler samt beboelsesbygninger, der ejes af driftsherren, medregnes ikke. [↑](#footnote-ref-11)
12. Beholdere til opbevaring af flydende husdyrgødning må i henhold til § 8, stk. 2 i *Husdyrgodkendelsesloven* ikke etableres inden for en afstand af 100 meter til åbne vandløb og til søer med et areal, der er større end 100 m2. [↑](#footnote-ref-12)
13. Antallet af dyreenheder er beregnet i henhold til *Husdyrgødningsbekendtgørelsen*. [↑](#footnote-ref-13)
14. *Lovbekendtgørelse nr. 1578 af 8. december 2015 af lov om naturbeskyttelse.* [↑](#footnote-ref-14)
15. Beboelsesbygninger på ejendomme med landbrugspligt efter *Landbrugslovens* regler samt beboelsesbygninger, der ejes af driftsherren, indgår ikke. [↑](#footnote-ref-15)
16. OUE = Lugt-enheder (Odour Units) bestemt efter den europæiske standard for lugtanalyse, hvor 1 OUE er grænsen for, hvornår den pågældende lugt kan erkendes. [↑](#footnote-ref-16)
17. Rammerne for BREF-dokumentet, der vedrører intensiv fjerkræ- og svineproduktion, er baseret på punkt 6.6 i Bilag 1 i IPPC-direktiv 96/61/EF om *Anlæg til intensiv fjerkræ- eller svineproduktion med mere end a) 40.000 pladser for fjerkræ, b) 2.000 pladser for slagtesvin (over 30 kg) eller c) 750 pladser for søer.* [↑](#footnote-ref-17)
18. Teknologibladene er en samling af blade, som Miljøstyrelsen har udarbejdet med vejledende beskrivelser af tekniske løsninger, som kan begrænse forurening fra husdyrproduktion. Teknologibladene er dels opdateringer af gamle ”BAT-byggeblade” og dels helt nye. [↑](#footnote-ref-18)